**PRIJEVOD SA FRANCUSKOG**

**LA DEPECHE DU MIDI, utorak 9.04. travnja 2019**

(Dnevnik sa tiražom od 140 000/d)

*Tekst uz fotografiju :*

Hrvatski srednjoškolci u Centru za obuku « Compagnons de Tour de France » sa ravnateljem skole SMIMK, predsjednikom udruge Hrvatska-Occitanie, počasnim konzulom Hrvatske u Toulouse-u, predsjednikom Udruge općina vanjskog Toulouse-a, ravnateljem Centra, predstavnikom Regije Occitanie i Ministarstva za prosvjetu i tvrtkama kod kojih su radili hrvatski ucenici/ CC

*Članak :*

« Compagnons de Tour de France » su organizirali 5. i 6. travnja, « dane  otvorienih vrata » svog Centra za širu javnost, dane posvećene mladosti, promociji zanimanja i posebno građevinarstvu. U sklopu programa Erasmus+ i uz pomoć udruge Occitanie-Croatie, Centar za obuku je od 25. ožujka do 5. travnja prihvatio 12 hrvatskih srednjoškolaca iz strukovne škole SMIMK u Zagrebu. U dobi od 16 do 18 godina pripremaju se za vodoinstalatere i klimatizacijske poslove. U pratnji hrvatskog konzula u Toulouseu, François Farré-a, predsjednik udruge Croatie-Occitanie, Zdravko Cerovečki, inzistira na novim mogućnostima u okviru evropskog programa ERASMUS+ da i mladi koji pohadjaju strukovne škole sudjeluju u međunarodnim razmjenama koje su u prošlosti bile "rezervirane uglavnom za visoko-školsko obrazovanje”. Prošlog mjeseca su u Toulouse-u bili 10 učenika iz Hoteljerskog učilista Zagreb i krajem prošle godine 8 učenika iz Industrijske –strojarske skole iz Zagreba. Majstori u tvrtkama partnerima Centra u kojima su radili Hrvatski učenici su im dali jako dobre ocjene, visoki stupanj profesionalnosti, izvrstan odnos prema radu, točnost i interes koji su pokazali za nove alate I tehnike koje su koristili u Francuskoj.

Karlo, Irvin, Antonio, Kresimir, Luka, Leonardo, Martin, Josip, Ivan, Stipe, Tomislav i Filip su potvrdili da su “oduševljeni svojim boravkom u Francuskoj”, da su vidjeli neke nove tehnike za njihova zanimanja i da su upoznali Toulouse i sreli puno prijaznih ljudi”. Michel Andrieu, upravitelj Centra za obuku “Compagnons de Tour de France” je priredio svečanost za hrvatske učenike.U petak, 5. travnja, organizirana je svečanost za dodjelu europskih certifikata svakom polazniku u nazočnosti predstavnika regije, općine, akademije (Ministarstva za prosvjetu), presjednika i članova udruge Croatia-Occitania i predstavnika tvrtki u kojima su radili Hrvatski učenici.